**STUDIJŲ KOLEGIJA**

**2024-11-12 Nr. 610000-KT-96**

1. SVARSTYTA. Studentų atsiliepimai apie 2023‒2024 studijų metų pavasario semestro studijas.

Posėdžio metu buvo aptarti 2023−2024 studijų metų pavasario semestro studentų apklausų rezultatai. Studijų programų komitetų pirmininkai pristatė apklausų aptarimo rezultatus ir priimtus sprendimus.

2. SVARSTYTA. Savianalizių suvestinių rengimas.

2025 m. vyks Biochemijos, Chemijos ir Gamtinės geografijos studijų krypčių išorinis vertinimas, todėl šiuo metu yra ruošiamos savianalizių suvestines, kurios turėtų atskleisti aukštosios mokyklos gebėjimą analizuoti ir kritiškai vertinti savo vykdomas studijas bei numatyti jų tobulinimo perspektyvą. Posėdžio dalyviai pasidalino savo įžvalgomis apie suvestinių rengimo procesą.

3. SVARSTYTA. Siūlymas dėl *Cum Laude* diplomų kvotos principo.

NUTARTA. Nuo Studijų kolegijos kreiptis į VU Senatą su prašymu pakeisti VU Diplomų *Cum Laude* ir *Magna Cum Laude* išdavimo kriterijų 4.1 punktą į „esant tarp 10 proc. geriausių studijų programos absolventų arba turint ne mažesnį nei 9,5 svertinį vidurkį”.

4. SVARSTYTA. Informacija dėl pasikeitusio *Erasmus+* finansavimo.

Posėdžio pirmininkė pristatė informaciją dėl pasikeitusio Erasmus+finansavimo. Erasmus+ lėšos studijoms kamieniniams akademiniams padaliniams skirstomos taikant šiuos kriterijus: 60 proc. už paraiškų skaičių, 5 proc. pagal jungtinių programų skaičių fakultete, 15 proc. pagal siūlomų dalykų (kreditais) skaičių mainų studentams, 20 proc. pagal išduotų kreditų skaičių mainų studentams.

5. SVARSTYTA. Naujos plagiato sistemos pristatymas ir aptarimas.

Nuo šių metų VU bus naudojama nauja plagiato aptikimo sistema „Turnitin“. Sistemos keitimas atliekamas kylant poreikiui rašto darbus tikrinti ne tik su Lietuvos institucijų darbais, bet ir su atvirais internetiniais informaciniais šaltiniais, identifikuoti dirbtinio intelekto „kūrinius“, užtikrinti tikslesnį sutapties nustatymo algoritmą ir kt.

NUTARTA. Akademinių reikalų prodekanė pasiaiškins ir informuos ar yra galimybė naudoti naują plagiato aptikimo sistemą dar prieš įkeliant darbus į VU IS.

6. SVARSTYTA. VU SA CHGF iniciatyvų pristatymas.

NUTARTA:

1. Pakoreguoti priėmimo į antrosios pakopos studijas konkursinio balo sandarą, įtraukiant papildomą balą už mokslinę veiklą.

2. Apibendrinus studentų apklausos apie mokslinę veiklą rezultatus, VU SA CHGF pristatys juos fakulteto administracijai.